Aktekantoor skuld miljoene vir krag | Maroela Media
Die aktekantoor in Pretoria se kragtoevoer is Dinsdag ná vyf dae herstel en aktiwiteite sal na verwagting Woensdag hervat.
Die elektrisiteitstoevoer is Vrydag afgeskakel omdat die aktekantoor se elektrisiteitsrekening met R3.6 miljoen in die rooi is.
Selby Bokaba, woordvoerder van die Tshwane-metroraad, sê die kantoor het in September die laaste keer vir krag betaal. Volgens hom sal daar met die departement van openbare werke en infrastruktuur geskakel word om na 'n betalingsreëling te kyk.
Volgens Audrey Gwanga, verbonde aan die kantoor van die registrateur van Pretoria, is die lede van die metroraad tans op die perseel en is daar opdrag gegee om die kragtoevoer te herstel.
Maroela Media het vroeër berig dat geen aktiwiteite intussen in die aktekantoor, wat verantwoordelik is vir die registrasie, bestuur en instandhouding van die eiendomsregister van Suid-Afrika, kon plaasvind nie. Dit affekteer verskeie rolspelers in die eiendomsbedryf.
Vrystaat-ongeluk eis 4
Gaan lekker hier in anc land het die anc al hulle honderd miljoen betaal wat hulle die ontvanger skuld. Sien ou kieswetter dreig die belastingbetalers maar oor die anc se hy nie n woord nie.
R3.6 miljoen in die rooi maar hulle het in September betaal. Was dit in September 1994 ?
Daars LETTERLIK nie een instansie of stelsel of sisteem waar die verval en basiese beginsel van betaling vir dienste nie deel is van die onbevoegde kan nie omgee kaders nie. Hoe de MMMMMMM raak jy miljoene agterstallig sonder dat iemand vra wat gaan aan…of is dit af…nie?